2. ลักษณะการประกอบธุรกิจ

2.1 ความเป็นมาและพัฒนาการที่สำคัญ

2.1.1 ความเป็นมา

บริษัทฯ ได้จัดตั้งขึ้นในปี 2504
โดยได้เข้าทำสัญญาจัดสร้างและประกอบกิจการโรงกลั่นน้ำมันที่อำเภอศรีราชา
ในรูปแบบการสร้าง-บริหาร-โอน (Build-Operate-Transfer: BOT) เป็นระยะเวลา 20
ปีกับกระทรวงอุตสาหกรรม บริษัทฯ เริ่มประกอบกิจการโรงกลั่นน้ำมันในปี 2507
เมื่อการก่อสร้างโรงกลั่นน้ำมันหน่วยแรก (TOC-1) แล้วเสร็จ ด้วยกำลังการกลั่นน้ำมันดิบจำนวน
35,000 บาร์เรลต่อวัน โดยมีหน่วยแตกโมเลกุลด้วยสารเร่งปฏิกิริยา (Fluidized Catalytic
Cracking Unit) เป็นหน่วยเปลี่ยนแปลงสภาพโมเลกุล (Conversion Unit)

ในปี 2510 บริษัทฯ ได้รับอนุมัติจากรัฐบาลในการขยายโรงกลั่นน้ำมัน และในปี 2513 บริษัทฯ
สามารถเพิ่มกำลังการกลั่นน้ำมันอีก 30,000 บาร์เรลต่อวันโดยการสร้างโรงกลั่นน้ำมันหน่วยที่สอง
(TOC-2) โดยมีหน่วยแตกโมเลกุลด้วยความร้อน (Thermal Cracking Unit)
เป็นหน่วยเปลี่ยนแปลงสภาพโมเลกุล (Conversion Unit) ทำให้บริษัทฯ
มีกำลังการกลั่นน้ำมันรวมทั้งสิ้น 65,000 บาร์เรลต่อวันจนเมื่อครบอายุของสัญญาในปี 2524 ในวันที่
18 กันยายน 2524 บริษัทฯ ได้ทำการโอนทรัพย์สินของบริษัทฯ
ซึ่งได้แก่กรรมสิทธิ์ในที่ดินและโรงกลั่นน้ำมัน TOC-1 และ TOC-2
ให้แก่กระทรวงอุตสาหกรรมตามเงื่อนไขในสัญญาจัดสร้างและประกอบกิจการ ในปีเดียวกันนี้เอง
รัฐบาลได้ตัดสินใจให้บริษัทฯ ขยายกิจการการกลั่นน้ำมัน
และดำเนินกิจการดังกล่าวโดยการเข้าร่วมถือหุ้นในบริษัทฯ ในอัตราร้อยละ 49
ในนามของหน่วยงานน้ำมันของภาครัฐ ซึ่งต่อมาเปลี่ยนเป็น บมจ. ปตท.
ส่วนโครงสร้างผู้ถือหุ้นของบริษัทฯ ในขณะนั้น ได้แก่ บริษัท เชลล์ ปิโตรเลียม เอ็น.วี. (Shell
Petroleum N.V.) ถือหุ้นในอัตราร้อยละ 15 บริษัท เชฟรอน เทรดดิ้ง แอนด์
ทรานสปอร์เตชั่นคอร์ปอเรชั่น (Caltex Trading & Transportation Corporation)
ถือหุ้นในอัตราร้อยละ 5 สำนักงานทรัพย์สินส่วนพระมหากษัตริย์ถือหุ้นในอัตราร้อยละ 2
และผู้ถือหุ้นเดิมและผู้ถือหุ้นเอกชนรายย่อยอื่นๆ ถือหุ้นรวมกันในอัตราร้อยละ 29 และจากนั้น บริษัทฯ
ได้ขอเช่าที่ดินและโรงกลั่นน้ำมันจากกระทรวงอุตสาหกรรม

ในปี 2532 หลังจากที่บริษัทฯ ได้ทำการติดตั้งหน่วยแตกโมเลกุลด้วยสารเร่งปฏิกิริยา
โดยใช้ไฮโดรเจนร่วม (Hydrocracking Complex) และหน่วยผลิตอื่นๆ แล้ว ทำให้บริษัทฯ
มีกำลังการกลั่นน้ำมันเพิ่มขึ้นจาก 65,000 บาร์เรลต่อวันเป็น 90,000 บาร์เรลต่อวัน ในวันที่ 11
กันยายน 2535 บริษัทฯ ได้ทำการซื้อทรัพย์สินโรงกลั่นน้ำมันที่บริษัทฯ เช่าอยู่ คือ โรงกลั่นน้ำมัน
TOC-1 และ TOC-2 จากกระทรวงอุตสาหกรรม
และได้เข้าทำสัญญาเช่าที่ดินจากกรมธนารักษ์เป็นระยะเวลา 30 ปี สิ้นสุดวันที่ 10 กันยายน 2565

ภายหลังจากการขยายกิจการโรงกลั่นน้ำมันครั้งที่ 2 เป็นที่เรียบร้อยในปี 2536
โรงกลั่นน้ำมันของบริษัทฯ กลายเป็น
โรงกลั่นน้ำมันเดี่ยว (Single-Site) ที่ใหญ่ที่สุด และเป็นโรงกลั่นน้ำมันแบบคอมเพล็กซ์
(Complex Refinery) ที่ดีที่สุดแห่งหนึ่งในประเทศ ด้วยกำลังการกลั่นน้ำมันดิบถึง 190,000
บาร์เรลต่อวัน โดยมีหน่วยเพิ่มออกเทนด้วยสารเร่งปฏิกิริยา (Continuous Catalyst
Regeneration Platformer) จำนวน 2 หน่วยและหน่วยเปลี่ยนแปลงสภาพโมเลกุล
(Conversion Unit) ที่สำคัญจำนวน 3 หน่วยเพื่อช่วยยกระดับคุณภาพของผลิตภัณฑ์ปิโตรเลียม
ซึ่งได้แก่หน่วยแตกโมเลกุลด้วยสารเร่งปฏิกิริยาโดยใช้ไฮโดรเจนร่วม (Hydrocracking Unit)
หน่วยแตกโมเลกุลด้วยสารเร่งปฏิกิริยา (Fluidized Catalytic Cracking Unit)
และหน่วยแตกโมเลกุลด้วยความร้อน (Thermal Cracking Unit) นอกจากนี้ บริษัทฯ
ได้เพิ่มกำลังการผลิตของหน่วยกลั่นน้ำมันดิบ (Crude Distillation Unit)
ให้มีกำลังการกลั่นน้ำมันอีก 15,000 บาร์เรลต่อวันในปี 2537 ภายหลังจากที่บริษัทฯ
ได้ติดตั้งหน่วยแตกโมเลกุลด้วยสารเร่งปฏิกิริยาโดยใช้ไฮโดรเจนร่วม (Hydrocracking
Complex) หน่วยที่สองและหน่วยผลิตอื่นๆ เป็นที่เรียบร้อยแล้ว ทำให้กำลังการกลั่นน้ำมันดิบ
ซึ่งรวมกระบวนการกลั่นวัตถุดิบขั้นกลางของบริษัทฯ เพิ่มขึ้นจาก 205,000 บาร์เรลต่อวัน เป็น
220,000 บาร์เรลต่อวัน และเมื่อปลายไตรมาส 2 ปี 2549 กำลังการกลั่นของบริษัทฯ เพิ่มขึ้นเป็น
225,000 บาร์เรลต่อวันจากความสำเร็จของโครงการเพิ่มอุณหภูมิน้ำมันดิบ (Hot Oil)

2.1.2 พัฒนาการที่สำคัญในช่วง 5 ปีที่ผ่านมา

ปี 2545

-   บริษัทฯ เริ่มเปิดดำเนินการระบบท่อรับน้ำมันดิบจากทุ่นผูกเรือน้ำลึกของบริษัทฯ เชื่อมกับ
    บมจ.เอสโซ่ (ประเทศไทย) เพื่อให้บริการรับน้ำมันดิบผ่านทุ่นผูกเรือน้ำลึกของบริษัทฯ

-   บริษัทฯ ได้ดำเนินโครงการเพิ่มประสิทธิภาพในการบริหารไฮโดรคาร์บอน (Hydrocarbon
    Management Review : HMR) ร่วมกับที่ปรึกษา SGSI (Shell Global Solution
    Internation B.V.) โดยสามารถนำเสนอแผนงานเพื่อเพิ่มผลกำไรได้ประมาณ 15
    ล้านเหรียญสหรัฐฯ ต่อปีหรือประมาณ 0.20 เหรียญสหรัฐฯ ต่อบาร์เรล

-   บริษัทฯ และ บมจ. บางจาก ได้ทำสัญญาซื้อขายแลกเปลี่ยนลอง เรสิดิว (Long Residue)
    ที่ผลิตได้โดย บมจ. บางจากกับน้ำมันเตาที่ผลิตได้โดยบริษัทฯ
    เพื่อนำลองเรสิดิวเข้าสู่หน่วยเปลี่ยนแปลงสภาพโมเลกุล (Conversion Unit)
    และแปลงสภาพเป็นน้ำมันสำเร็จรูปที่มีมูลค่าสูงขึ้น ในขณะเดียวกัน
    การแลกเปลี่ยนลองเรสิดิวกับน้ำมันเตานี้ทำให้บริษัทฯ
    สามารถลดปริมาณการส่งออกน้ำมันเตาได้

  ปี 2546

-   บริษัทฯ ได้เข้าทำสัญญาซื้อขายก๊าซ CCR Net Gas
    จากหน่วยเพิ่มค่าออกเทนด้วยสารเร่งปฏิกิริยา (Continuous Catalyst Regeneration
    Platformer) จาก บมจ. เอสโซ่(ประเทศไทย)
    โดยจะนำก๊าซดังกล่าวเข้ากระบวนการผลิตเพื่อแยกก๊าซไฮโดรเจน
    และนำก๊าซไฮโดรเจนที่ได้ไปใช้เป็นวัตถุดิบส่วนหนึ่งในการแปลงสภาพผลิตภัณฑ์ในกระบวนการผลิต

-   บริษัทฯ นำร่องผลิตน้ำมันดีเซลกำมะถันต่ำ (350 ส่วนในล้านส่วน)
    ออกสู่ตลาดเพื่อรองรับข้อกำหนดคุณภาพน้ำมันดีเซลใหม่ ซึ่งมีผลบังคับใช้ในต้นปี 2547
    เพื่อลดมลพิษจากรถยนต์

-   บริษัทฯ ได้เพิ่มความสามารถในการรับวัตถุดิบของหน่วยมิกซ์ไซลีนส์จาก 3,000 ตันต่อวันเป็น
    4,500 ตันต่อวัน และเพิ่มกำลังการผลิตมิกซ์ไซลีนส์จาก 1,000 ตันเป็น 1,300 ตันต่อวัน

-   บริษัทฯ ได้ซื้อหนี้คืนก่อนกำหนดจำนวนประมาณ 98 ล้านเหรียญสหรัฐฯ
    ตามที่ระบุไว้ในสัญญาหลักในการปรับโครงสร้างหนี้ ในราคาประมาณร้อยละ 85

-   ในเดือนกันยายนและเดือนธันวาคม บริษัทฯ ได้ชำระหนี้ระยะยาวก่อนกำหนดประมาณ 64
    ล้านเหรียญสหรัฐฯ
    ให้แก่เจ้าหนี้

-   บริษัทฯ ได้เข้าทำสัญญาซื้อขายผลิตภัณฑ์ปิโตรเลียมสำเร็จรูปกับเชลล์
    (หลังจากที่เชลล์ได้สิ้นสุดภาระผูกพันตามสัญญาซื้อขายผลิตภัณฑ์ในปี 2544)

  ปี 2547

-   ในเดือนเมษายน บริษัทฯ ได้จัดหาเงินกู้ยืมใหม่ (Refinance) ซื้อหนี้คืนจำนวนประมาณ 213
    ล้านเหรียญสหรัฐฯ ในราคาประมาณร้อยละ 98
    รวมทั้งแลกเปลี่ยนหนี้เงินกู้ยืมระยะยาวเพื่อเพิ่มความยืดหยุ่นในทางการเงิน
    และลดต้นทุนเงินกู้ยืมในอัตราที่สะท้อนสินเชื่อที่แข็งแกร่ง

-   ในเดือนมิถุนายน บริษัทฯ ได้ชำระคืนหนี้ก่อนกำหนดประมาณ 100 ล้านเหรียญสหรัฐฯ

-   เมื่อวันที่ 9 สิงหาคม บริษัทฯ จดทะเบียนแปรสภาพเป็น บริษัท ไทยออยล์ จำกัด (มหาชน)

-   เมื่อวันที่ 20 ตุลาคม บริษัทฯ ลงนามในสัญญาซื้อขายหุ้น บจ. ไทยพาราไซลีน และบมจ.
    ไทยลู้บเบส จากผู้ถือหุ้นอื่น ทำให้บริษัทฯ เป็นผู้ถือหุ้นทั้งหมดในบริษัททั้งสอง

-   เมื่อวันที่ 26 ตุลาคม หลักทรัพย์ของบริษัทฯ
    เริ่มการซื้อขายในตลาดหลักทรัพย์แห่งประเทศไทยเป็นวันแรก (First Day Trading)
    โดยมีราคาเปิดที่ 42 บาทต่อหุ้น ซึ่งสูงกว่าราคาจอง 10 บาทต่อหุ้น หรือร้อยละ 23.8

-   เมื่อวันที่ 19 พฤศจิกายน ผู้จัดการการจำหน่ายและรับประกันการจำหน่ายหลักทรัพย์ของบริษัทฯ
    ใช้สิทธิในการซื้อหุ้นเพิ่มทุน (Green Shoe Option) ทั้งนี้ ได้มีการใช้สิทธิเร็วกว่ากำหนด 2
    วัน เนื่องจากผู้จัดการการจัดจำหน่ายมั่นใจในเสถียรภาพของราคาหุ้น

-   ในวันที่ 10 ธันวาคม คณะกรรมการบริษัทฯ มีมติอนุมัติแต่งตั้งกรรมการใหม่ 6
    ท่านแทนกรรมการฝ่ายสถาบันการเงินที่ได้ลาออกไปภายหลังการทำ IPO

-   เมื่อวันที่ 16 ธันวาคม บริษัทฯ ได้ลงนามในสัญญาซื้อขายหุ้นกับ บจ. ยูโนแคล เอเชีย แปซิฟิก
    เวนเจอร์ส (Unocal Asia Pacific Ventures) เพื่อซื้อหุ้นร้อยละ 24 ใน บจ.
    ผลิตไฟฟ้าอิสระ ในมูลค่า 12.75 ล้านเหรียญสหรัฐฯ

-   ในปี 2547 บริษัทฯ ได้รับรางวัลดังนี้

    -   รางวัล IFR Asia’s Thai Capital Markets Deal of the Year จากวารสาร
        IFR (International Financing Review)

    -   รางวัล Best Equity Deal, Best IPO, Best Privatization และ Best
        Thailand Deal for the Year 2004 จากวารสารไฟแนนซ์เอเชีย (Finance
        Asia)

    -   รางวัล Country Awards – Best IPO Deal in Thailand และรางวัล Best
        Newly Listed Company in Thailand จากวารสารเอเชียมันนี่ (Asiamoney)

    -   รางวัล Triple A, Asset ASIAN Awards 2004 – Best IPO
        จากวารสารดิแอสเซท (The Asset)

    -   รางวัล Best Equity Deal in Asia จากวารสารยูโรมันนี่ (Euromoney)

  ปี 2548

  มีนาคม

-   บริษัทฯ ซื้อหุ้นใน บจ. ผลิตไฟฟ้าอิสระ (ประเทศไทย) ร้อยละ 24 จาก บจ. ยูโนแคล
    เอเชีย แปซิฟิก เวนเจอร์ส

-   บริษัทฯ ชำระคืนเงินกู้ก่อนกำหนด จำนวน 100 ล้านเหรียญสหรัฐฯ

  มิถุนายน

-   บริษัทฯ ประสบความสำเร็จในการจัดหาแหล่งเงินกู้ใหม่รวม 680 ล้านเหรียญสหรัฐฯ
    โดยมีการออกหุ้นกู้สกุลเงินดอลลาร์ 350 ล้านเหรียญสหรัฐฯ มีอายุไถ่ถอนในปีที่ 10
    ซึ่งได้รับการจัดอันดับความน่าเชื่อถือในระดับ Baa1 จาก Moody’s และ BBB จาก S&P

-   บริษัทฯ ได้รับรางวัลในด้านมาตรฐานการดำเนินการกลั่นจากบริษัท Shell Global
    Solutions International ได้แก่ Reliability Awards สำหรับปี 2547
    สำหรับหน่วยกลั่นน้ำมันดิบหน่วยที่ 3 (Crude Distillation Unit 3)
    และหน่วยเพิ่มออกเทนด้วยสารเร่งปฏิกิริยาหน่วยที่ 2 (Continuous Catalyst
    Regeneration Platformer Unit 2)

  กรกฎาคม

-   บริษัทฯ ได้รับรางวัล SET Awards 2005 ประเภทรางวัล Best Newly Listed
    Company จากตลาดหลักทรัพย์แห่งประเทศไทย ซึ่งเป็นรางวัลที่ตลาดหลักทรัพย์ฯ
    ได้ทำการคัดเลือกจากบริษัทที่จดทะเบียนกับตลาดหลักทรัพย์ฯ ในปี 2547
    โดยพิจารณาจากความสำเร็จในการเสนอขายหลักทรัพย์ต่อประชาชน
    ผลตอบแทนที่นักลงทุนได้รับภายหลังวันที่ซื้อขายวันแรก
    ตลอดจนฐานะการเงินและผลการดำเนินงาน

  ตุลาคม

-   บริษัทฯ เพิ่มทุนใน บจ. ท่อส่งปิโตรเลียมไทย จำนวน 416.5 ล้านบาท และ บจ.
    ท่อส่งปิโตรเลียมไทย
    ได้นำเงินจากการเพิ่มทุนดังกล่าวมาชำระคืนค่าบริการขนส่งล่วงหน้าแก่บริษัทฯ

  ธันวาคม

-   บริษัทฯ ลงนามสัญญากู้เงินทุนหมุนเวียนใหม่เพิ่มขึ้นกับธนาคารในประเทศ
    และธนาคารต่างประเทศที่มีสาขาในประเทศ จำนวน 6 แห่ง โดยเป็นเงินกู้ที่ไม่มีหลักประกัน
    แบ่งเป็นวงเงินสินเชื่อชนิดที่ผู้ให้กู้มีข้อผูกมัดที่จะต้องให้บริษัทกู้แน่นอน (Committed Line)
    และวงเงินสินเชื่อชนิดที่ผู้ให้กู้มีสิทธิจะให้ผู้กู้เบิกถอนหรือไม่ก็ได้ (Uncommitted Line)
    เพื่อให้มั่นใจว่า บริษัทฯ
    จะมีสภาพคล่องทางการเงินเพียงพอที่จะสนับสนุนการดำเนินธุรกิจอย่างต่อเนื่อง

-   คณะกรรมการบริษัทฯ แต่งตั้งคณะกรรมการสรรหาและพิจารณาค่าตอบแทน
    พร้อมทั้งคณะกรรมการกำกับดูแลกิจการ

  ปี 2549

  มกราคม

-   บริษัทฯ ได้ดำเนินการชำระคืนหนี้เงินกู้หมุนเวียนจำนวน 100 ล้านเหรียญสหรัฐฯ
    ตามสัญญาวงเงินกู้หมุนเวียนวงเงิน 200 ล้านเหรียญสหรัฐฯ

-   บจ. ผลิตไฟฟ้าอิสระ (ประเทศไทย) ได้ประสบความสำเร็จในการเจรจากับสถาบันการเงิน
    และสามารถปรับลดอัตราดอกเบี้ยเงินกู้ในประเทศตามสัญญาเงินกู้ระยะยาวได้ในอัตราร้อยละ
    1.125 ถึง 1.25 ต่อปี

-   บริษัทฯ ได้รับรางวัล “Best Newly Listed Company in Asia 2005” และรางวัล
    “Most Improved Companies in Asia – 6th Ranking จากนิตยสารยูโรมันนี่
    (Euromoney) ซึ่งเป็นการประเมินบริษัทจดทะเบียนในเอเชียจำนวน 368
    บริษัทจากการจัดอันดับของนักวิเคราะห์ตลาดของกลุ่มธนาคารและสถาบันการวิจัยชั้นนำในเอเชีย

  กุมภาพันธ์

  - บริษัทฯ ได้รับใบรับรองมาตรฐานห้องปฏิบัติการทดสอบสากล (SMPCS = Shell Main
  Product Correlation Scheme) จาก SGS (Shell Global Solution)
  ในฐานะห้องปฏิบัติการที่มีความสามารถในการทดสอบผลิตภัณฑ์น้ำมันตัวอย่าง (Unknown
  Sample) ได้ถูกต้องแม่นยำและรวดเร็วที่สุดของกลุ่ม SGS กว่า 150 แห่งทั่วโลก

  มีนาคม

  - บริษัทฯ ได้รับรางวัลสุริยศศิธร 2 รางวัล ได้แก่ รางวัลชนะเลิศปฏิทินดีเด่นในหมวดทั่วไป
  ประเภทสมุดบันทึกและประเภทตั้งโต๊ะ

  เมษายน

  - บริษัทฯ ได้รับการจัดอันดับให้เป็นบริษัทจดทะเบียนขนาดใหญ่อันดับที่ 1,330
  ของโลกในการจัดอันดับ Forbes Global 2000 ประจำปี 2549 จากนิตยสาร Forbes
  โดยพิจารณาจากยอดขาย สินทรัพย์และมูลค่าตามราคาตลาดในแต่ละปี

  พฤษภาคม

-   บริษัทฯ
    ได้รับการอนุมัติการส่งเสริมโครงการผลิตไฟฟ้าโดยใช้ก๊าซธรรมชาติเป็นเชื้อเพลิงจากสำนักงานคณะกรรมการส่งเสริมการลงทุน
    กระทรวงอุตสาหกรรม

  - บริษัทฯ จ่ายเงินปันผล 3.50 บาทต่อหุ้นสำหรับผลการดำเนินงานประจำปี 2548
  (อัตราจ่ายเงินปันผลร้อยละ 40 ของกำไรสุทธิหลังหักสำรองตามกฎหมาย)

  - สถาบันการจัดอันดับความน่าเชื่อถือ Standard & Poor’s (S&P’s)
  คงการจัดอันดับความน่าเชื่อถือของหุ้นกู้ไม่มีหลักประกันและไม่ด้อยสิทธิของบริษัทฯ ไว้ที่ “BBB”
  สะท้อนถึงความเป็นผู้นำของไทยในธุรกิจการกลั่นน้ำมันในประเทศที่สามารถบริหารการผลิตและต้นทุนได้อย่างมีประสิทธิภาพ
  รวมถึงการมีความสัมพันธ์อันดีและมีบูรณาการด้านการปฏิบัติการ (Operational
  Integration) กับ บมจ. ปตท. ได้เป็นอย่างดี

  มิถุนายน

-   บริษัทฯ สามารถเพิ่มกำลังการกลั่นหน่วยกลั่นน้ำมันดิบที่ 1 ให้สูงขึ้นอีกประมาณ 5,000
    บาร์เรลต่อวัน ด้วยการนำน้ำมันที่มีความร้อน (Hot oil) จาก บมจ. ไทยลู้บเบส
    มาใช้เพิ่มอุณหภูมิของน้ำมันดิบของบริษัทฯ ให้สูงขึ้น ก่อนป้อนเข้าสู่เตาของหน่วยกลั่นน้ำมันดิบที่
    1

  - บริษัทฯ ได้ดำเนินโครงการติดตั้งหน่วยกำจัดสารปรอท
  เพื่อทำหน้าที่แยกสารปรอทออกจากน้ำมันดิบ ซึ่งจะช่วยทำให้บริษัทฯ
  สามารถรับน้ำมันดิบภายในประเทศเข้ากลั่นได้มากขึ้น

  - บริษัทฯ ร่วมกับบริษัทในกลุ่ม ปตท. 4 บริษัท คือ บมจ. ปตท. บมจ. ปตท.
  สำรวจและผลิตปิโตรเลียม บมจ. ปตท. เคมีคอล และบมจ. อะโรเมติกส์ (ประเทศไทย)
  ลงทุนจัดตั้ง บจ. พีทีที ไอซีที โซลูชั่นส์ ในสัดส่วนการถือหุ้นร้อยละ 20
  คิดเป็นสัดส่วนเงินลงทุนเบื้องต้นจำนวน 30 ล้านบาท โดยมีวัตถุประสงค์เพื่อเน้นให้เกิด
  Economy of 3S (Scale, Scope และ Skill) รวมถึงสนับสนุนการร่วมมือในด้านอื่นๆ
  ของบริษัทในกลุ่ม ปตท.

  สิงหาคม

  - บริษัทฯ เริ่มวางรากฐานของการปลูกฝังค่านิยมองค์กร (Corporate Value)
  เพื่อสร้างให้เป็นวัฒนธรรมองค์กรที่จะสนับสนุนการดำเนินกิจกรรมต่างๆ
  ตามวิสัยทัศน์และพันธกิจที่วางไว้

  - สถาบันการจัดอันดับความน่าเชื่อถือ Moody’s Investors Service (“Moody’s”)
  คงการจัดอันดับความน่าเชื่อถือของหุ้นกู้ไม่มีหลักประกันและไม่ด้อยสิทธิของบริษัทฯ ไว้ที่ “Baa1”
  สะท้อนถึงความสามารถด้านการกลั่นและด้านการเงินที่แข็งแกร่งของบริษัทฯ มาอย่างต่อเนื่อง
  ซึ่งหมายรวมถึงการมีนโยบายทางการเงินที่รัดกุมและการคงไว้ซึ่งความได้เปรียบในการแข่งขันด้านต้นทุนอย่างมีประสิทธิภาพ

  กันยายน

  - บริษัทฯ
  ได้รับอนุมัติรายงานการวิเคราะห์ผลกระทบสิ่งแวดล้อมโครงการโรงไฟฟ้าพลังความร้อนร่วม
  (IPP) และโครงการทุ่นรับน้ำมันดิบกลางทะเลชุดใหม่ (SBM-2)
  จากสำนักนโยบายและแผนทรัพยากรธรรมชาติและสิ่งแวดล้อม
  กระทรวงทรัพยากรธรรมชาติและสิ่งแวดล้อม

  - บริษัทฯ
  ลงนามสัญญากู้เงินทุนหมุนเวียนเพิ่มขึ้นกับธนาคารในประเทศและธนาคารต่างประเทศที่มีสาขาในประเทศจำนวน
  4 แห่ง จำนวน 2,600 ล้านบาท โดยเป็นเงินกู้ที่ไม่มีหลักประกัน
  วงเงินสินเชื่อชนิดที่ผู้ให้กู้มีสิทธิจะให้ผู้กู้เบิกถอนหรือไม่ก็ได้ (Uncommitted Line)
  เพื่อให้มั่นใจว่าบริษัทจะมีสภาพคล่องทางการเงินอย่างเพียงพอที่จะสนับสนุนการดำเนินธุรกิจอย่างต่อเนื่อง

  - บริษัทฯ ได้รับรางวัล Platts TOP 250 Global Energy Companies Awards
  ในฐานะที่เป็นบริษัทชั้นนำในการประกอบธุรกิจพลังงานในหมวด Platts Top Companies in
  Asia ในอันดับที่ 33 ของภูมิภาคเอเชียและอันดับที่ 140 ของโลก

  ตุลาคม

-   บริษัทฯ ร่วมกับบริษัท ผาแดงอินดัสทรี จำกัด (มหาชน) และบริษัท เพโทรกรีน จำกัด
    ลงทุนจัดตั้ง บจ. แม่สอดพลังงานสะอาด ในสัดส่วนการถือหุ้นร้อยละ 30
    โดยมีวัตถุประสงค์เพื่อดำเนินธุรกิจด้านพลังงานทดแทนด้วยการผลิตเอทานอลจากอ้อยโดยตรงเป็นแห่งแรกของประเทศไทย
    (กำลังการผลิต 1 แสนลิตรต่อวัน) ในพื้นที่อำเภอแม่สอด จังหวัดตาก

-   บริษัท ฟิทช์ เรทติ้งส์ (ประเทศไทย) จำกัด จัดอันดับเครดิตภายในประเทศ (National
    Rating) ระยะยาว หุ้นกู้ไม่มีหลักประกันและไม่ด้อยสิทธิของบริษัทฯ ระยะยาวที่ระดับ
    ‘AA-(tha)’ (AA ลบ (tha)) และระยะสั้นที่ระดับ ‘F1+ (tha)’

-   บริษัทฯ ประสบความสำเร็จอย่างมากในการเสนอขายหุ้นกู้ภายในประเทศ จำนวน 5,500
    ล้านบาทให้กับนักลงทุนสถาบันในประเทศ พร้อมกับได้ทำ Cross Currency Swap
    เพื่อแปลงสกุลเงินให้เป็นสกุลเงินเหรียญสหรัฐฯ เพื่อเป็นการกระจายแหล่งเงินกู้

-   บริษัทฯ จ่ายเงินปันผลระหว่างกาลให้กับผู้ถือหุ้น จำนวน 1.50
    บาทต่อหุ้นสำหรับผลการดำเนินงานในช่วงครึ่งปีแรกของปี 2549 (อัตราจ่ายเงินปันผล ร้อยละ
    29 ของกำไรสุทธิหลังหักสำรองตามกฎหมาย)

-   บริษัทฯ ได้รับการจัดอันดับให้อยู่ในกลุ่มบริษัทที่มีการกำกับดูแลกิจการในเกณฑ์ดีมาก ประจำปี
    2549 จากการสำรวจและประเมินของสมาคมส่งเสริมสถาบันกรรมการบริษัทไทย (IOD)

2.2 ภาพรวมการประกอบธุรกิจ

บริษัทฯ ประกอบธุรกิจโรงกลั่นน้ำมันปิโตรเลียมแบบเดี่ยว (Single-Site)
เพื่อจำหน่ายผลิตภัณฑ์ปิโตรเลียมสำเร็จรูปที่ใหญ่ที่สุดในประเทศ โดยโรงกลั่นน้ำมันของบริษัทฯ
ซึ่งตั้งอยู่ที่อำเภอศรีราชา จังหวัดชลบุรี
เป็นโรงกลั่นที่มีประสิทธิภาพสูงสุดแห่งหนึ่งในภูมิภาคเอเชียแปซิฟิก ปัจจุบัน บริษัทฯ
มีกำลังการกลั่นน้ำมันปิโตรเลียมประมาณ 225,000 บาร์เรลต่อวัน คิดเป็นประมาณร้อยละ 22
ของกำลังการกลั่นน้ำมันปิโตรเลียมทั้งหมดในประเทศ
โดยมีระบบการกลั่นและการดำเนินการทางธุรกิจในลักษณะเชื่อมโยงกับธุรกิจผลิตสารพาราไซลีน
และธุรกิจผลิตน้ำมันหล่อลื่นพื้นฐานของ บจ. ไทยพาราไซลีน และ บมจ. ไทยลู้บเบส

ปัจจุบัน บริษัทฯ ประกอบธุรกิจอื่นผ่านการถือหุ้นในบริษัทต่างๆ ซึ่งประกอบธุรกิจผลิตไฟฟ้า
ธุรกิจน้ำมันหล่อลื่นพื้นฐาน ธุรกิจการผลิตสารพาราไซลีน ธุรกิจขนส่งน้ำมันและผลิตภัณฑ์ปิโตรเคมี
ธุรกิจด้านเทคโนโลยีสารสนเทศ และธุรกิจเอทานอล โดยบริษัทฯ
มีการกระจายการลงทุนเพื่อเป็นการกระจายความเสี่ยงและเพื่อเพิ่มเสถียรภาพด้านรายได้ ณ วันที่
31 ธันวาคม 2549 บริษัทฯ มีบริษัทย่อยและบริษัทในเครือที่บริษัทฯ ถือหุ้นอยู่ ดังนี้

  -------------------------------------------------------------------------------------------------
  บริษัทย่อย/บริษัทอื่นที่บริษัทฯ ถือหุ้นอยู่  ประเภทธุรกิจ                                             ถือหุ้นร้อยละ
  ---------------------------- ------------------------------------------------------ -------------
  บจ. ไทยออยล์มารีน              ประกอบกิจการเป็นผู้ขนส่งน้ำมันปิโตรเลียมและผลิตภัณฑ์ปิโตรเคมีทางน้ำ   100 ⁽¹⁾

  บจ. ไทยพาราไซลีน              ประกอบกิจการผลิตสารพาราไซลีนและสาร อะโรเมติกส์อื่น            100 ⁽²⁾

  บมจ. ไทยลู้บเบส                ประกอบกิจการผลิตน้ำมันหล่อลื่นพื้นฐาน                           100 ⁽³⁾

  บจ. ไทยออยล์เพาเวอร์           ประกอบกิจการผลิตไฟฟ้าและไอน้ำ                              55 ⁽⁴⁾

  บจ. ผลิตไฟฟ้าอิสระ              ประกอบกิจการผลิตไฟฟ้า                                     24
                                                                                      ^((5), (6))

  บจ. ท่อส่งปิโตรเลียมไทย          ประกอบธุรกิจขนส่งน้ำมันทางท่อ                                9 ⁽⁷⁾

  บจ. พีทีที ไอซีที โซลูชั่นส์ จำกัด     ประกอบธุรกิจให้บริการงานสื่อสารและเทคโนโลยี                   20⁽⁸⁾

  บจ. แม่สอดพลังงานสะอาด         ประกอบธุรกิจการผลิตเอทานอล                                30⁽⁹⁾
  -------------------------------------------------------------------------------------------------

หมายเหตุ

(1) หุ้นจำนวนร้อยละ 0.01 ถือโดยผู้บริหารของบริษัทฯ หลายท่านซึ่งเป็นผู้เริ่มก่อการบริษัทฯ
ตามที่กฎหมายกำหนดไว้

(2) หุ้นจำนวนร้อยละ 0.01 ถือโดยผู้บริหารของบริษัทฯ หลายท่านซึ่งเป็นผู้ถือหุ้นของบริษัทฯ
เพื่อให้จำนวนผู้ถือหุ้นเป็นไปตามที่กฎหมายกำหนดไว้

(3) หุ้นจำนวนร้อยละ 0.01 ถือโดยผู้บริหารของบริษัทฯ หลายท่านซึ่งเป็นผู้ถือหุ้นของบริษัทฯ
เพื่อให้จำนวนผู้ถือหุ้นเป็นไปตามที่กฎหมายกำหนดไว้

(4) ผู้ถือหุ้นรายอื่นของ บจ. ไทยออยล์เพาเวอร์ได้แก่ บมจ. ปตท. ถือหุ้นร้อยละ 26 และบริษัท
อิเล็คทริค เพาเวอร์ ดีเวลลอปเม้นท์ จำกัด ถือหุ้น
ร้อยละ 19

(5) ผู้ถือหุ้นรายอื่นของ บจ. ผลิตไฟฟ้าอิสระได้แก่ บมจ. ปตท. ถือหุ้นร้อยละ 20 และ บจ.
ไทยออยล์เพาเวอร์ ถือหุ้นร้อยละ 56

(6) ปัจจุบันบริษัทฯ ถือหุ้นทางตรงใน บจ. ผลิตไฟฟ้าอิสระ อยู่ร้อยละ 24 และถือหุ้นทางอ้อมใน
บจ. ผลิตไฟฟ้าอิสระ ผ่านการถือหุ้นใน บจ. ไทยออยล์เพาเวอร์ อีกร้อยละ 55

(7) ผู้ถือหุ้นรายอื่นของ บจ. ท่อส่งปิโตรเลียมไทย ภายหลังการซื้อหุ้นเพิ่มทุนของ
บจ.ปิโตรนาสรีเทล (ประเทศไทย) วันที่ 22 กุมภาพันธ์ 2550ได้แก่ บมจ. ปตท. ถือหุ้นร้อยละ
33 เอสโซ่ ถือหุ้นร้อยละ 21 เชลล์ ถือหุ้นร้อยละ 15 บริษัท เชฟรอน เทรดดิ้ง แอนด์
ทรานสปอร์ต คอร์ปอเรชั่น ถือหุ้นร้อยละ 10 บจ. ปิโตรนาสรีเทล (ประเทศไทย) ถือหุ้นร้อยละ 4
และ ผู้ถือหุ้นอื่นๆ อีกร้อยละ 8

(8) ผู้ถือหุ้นรายอื่นของ บจ. พีทีที ไอซีที โซลูชั่นส์ จำกัด ได้แก่ บริษัท ปตท. จำกัด (มหาชน)
บริษัท ปตท. สำรวจและผลิตปิโตรเลียม จำกัด (มหาชน) บริษัท ปตท.เคมีคอล จำกัด (มหาชน)
และบริษัทอะโรเมติกส์ (ประเทศไทย) จำกัด (มหาชน) ในสัดส่วนการถือหุ้น แต่ละบริษัทร้อยละ
20

(9) ผู้ถือหุ้นรายอื่นของ บจ. แม่สอดพลังงานสะอาด ได้แก่ บริษัท ผาแดงอินดัสตรี จำกัด
(มหาชน)ถือหุ้นร้อยละ 35 และบริษัท เพโทรกรีน จำกัด ถือหุ้นร้อยละ 35 อย่างไรก็ตาม
การลงทุนใน บจ. แม่สอดพลังงานสะอาดยังไม่มีการดำเนินงานเชิงพาณิชย์

2.3 โครงสร้างรายได้

บริษัทฯ มีรายได้จากธุรกิจกลั่นน้ำมันเป็นหลัก นอกจากนี้ บริษัทฯ
ยังมีรายได้จากธุรกิจกลั่นน้ำมันหล่อลื่น ธุรกิจผลิต
สารพาราไซลีน ธุรกิจผลิตไฟฟ้า
และธุรกิจขนส่งน้ำมันและผลิตภัณฑ์ปิโตรเคมีโดยมีรายละเอียดปรากฏตามตารางแสดงรายได้ดังต่อไปนี้

หน่วย: ล้านบาทยกเว้นอัตราร้อยละ

+-------------------------+----+----+-----+----+-----+---+-----+---+
|                         |    |    | รอ  |    |     |   |     |   |
|                         |    |    | บปีส |    |     |   |     |   |
|                         |    |    | ิ้นสุด |    |     |   |     |   |
|                         |    |    | วันที่ |    |     |   |     |   |
|                         |    |    | 31  |    |     |   |     |   |
|                         |    |    | ธันว |    |     |   |     |   |
|                         |    |    | าคม |    |     |   |     |   |
+-------------------------+----+----+-----+----+-----+---+-----+---+
|                         | ด  | %  | 2   |    | 2   |   | 2   |   |
|                         | ำเ | กา | 547 |    | 548 |   | 549 |   |
|                         | นิน | รถ |     |    |     |   |     |   |
|                         |    | ือห |     |    |     |   |     |   |
|                         | กา | ุ้นข |     |    |     |   |     |   |
|                         | รโ | อง |     |    |     |   |     |   |
|                         | ดย |    |     |    |     |   |     |   |
|                         | ⁽  |    |     |    |     |   |     |   |
|                         | ⁴⁾ |    |     |    |     |   |     |   |
+-------------------------+----+----+-----+----+-----+---+-----+---+
|                         |    | บ  | จำ  | %  | จำ  | % | จำ  | % |
|                         |    | ริษ | นวน |    | นวน |   | นวน |   |
|                         |    | ัทฯ | เงิน |    | เงิน |   | เงิน |   |
+-------------------------+----+----+-----+----+-----+---+-----+---+
| ก. ขายสุทธิ               |    |    |     |    |     |   |     |   |
+-------------------------+----+----+-----+----+-----+---+-----+---+
| 1. ธุรกิจกลั่นน้ำมัน………………….  | T  | -  | 1   | 95 | 2   | 9 | 2   | 9 |
|                         | OP |    | 76, |    | 46, | 7 | 80, | 9 |
|                         |    |    | 993 |    | 213 |   | 148 |   |
+-------------------------+----+----+-----+----+-----+---+-----+---+
| 2.                      | T  | 1  | 1,  | 1  | 14, | 6 | 17, | 6 |
| ธุรกิจน้ำ                  | LB | 00 | 792 |    | 206 |   | 647 |   |
| มันหล่อลื่นพื้นฐาน⁽¹⁾........ |    |    |     |    |     |   |     |   |
+-------------------------+----+----+-----+----+-----+---+-----+---+
| 3.                      | T  | 1  | 2,  | 1  | 32, | 1 | 41, | 1 |
| ธุรกิจผลิตสารพารา          | PX | 00 | 219 |    | 127 | 3 | 604 | 5 |
| ไซลีน^((1), (2))........ |    |    |     |    |     |   |     |   |
+-------------------------+----+----+-----+----+-----+---+-----+---+
| 4. ธุรกิจผลิตไฟฟ้า………………….  | TP | 55 | 7,  | 4  | 11, | 5 | 11, | 4 |
|                         | /I |    | 281 |    | 141 |   | 820 |   |
|                         | PT |    |     |    |     |   |     |   |
+-------------------------+----+----+-----+----+-----+---+-----+---+
| 5.                      | TM | 1  | 906 | 0  | 691 | 0 | 518 | 0 |
| ธุรก                     |    | 00 |     |    |     |   |     |   |
| ิจขนส่งน้ำมัน/ผลิตภัณฑ์ปิโตรเคมี |    |    |     |    |     |   |     |   |
+-------------------------+----+----+-----+----+-----+---+-----+---+
| หัก รายการระหว่างกัน       |    |    | (   | (  | (5  | ( | (7  | ( |
|                         |    |    | 4,3 | 2) | 5,2 | 2 | 2,6 | 2 |
|                         |    |    | 90) |    | 67) | 2 | 28) | 6 |
|                         |    |    |     |    |     | ) |     | ) |
+-------------------------+----+----+-----+----+-----+---+-----+---+
| รวม                     |    |    | 1   | 99 | 2   | 9 | 2   | 9 |
|                         |    |    | 84, |    | 49, | 9 | 79, | 8 |
|                         |    |    | 801 |    | 111 |   | 109 |   |
+-------------------------+----+----+-----+----+-----+---+-----+---+
| ข.                      |    |    |     |    |     |   |     |   |
| กำไรจากการปร            |    |    |     |    |     |   |     |   |
| ับมูลค่าสัญญาแลกเปลี่ยนเงินตรา |    |    |     |    |     |   |     |   |
+-------------------------+----+----+-----+----+-----+---+-----+---+
| 1. ธุรกิจกลั่นน้ำมัน          | T  | -  | 0   | 0  | 0   | 0 | 81  | 0 |
|                         | OP |    |     |    |     |   |     |   |
+-------------------------+----+----+-----+----+-----+---+-----+---+
| ค.                      |    |    |     |    |     |   |     |   |
| กำไรจากอัตรา             |    |    |     |    |     |   |     |   |
| แลกเปลี่ยนเงินตราต่างประเทศ |    |    |     |    |     |   |     |   |
| ⁽³⁾                     |    |    |     |    |     |   |     |   |
+-------------------------+----+----+-----+----+-----+---+-----+---+
| 1. ธุรกิจกลั่นน้ำมัน …………………  | T  | -  | 337 | 0  | 0   | 0 | 2,  | 1 |
|                         | OP |    |     |    |     |   | 887 |   |
+-------------------------+----+----+-----+----+-----+---+-----+---+
| 2.                      | T  | 1  | (   | 0  | 0   | 0 | (   | 0 |
| ธุรกิจน้ำม                 | LB | 00 | 12) |    |     |   | 18) |   |
| ันหล่อลื่นพื้นฐาน⁽¹⁾......... |    |    |     |    |     |   |     |   |
+-------------------------+----+----+-----+----+-----+---+-----+---+
| 3.                      | T  | 1  | 144 | 0  | 0   | 0 | 98  | 0 |
| ธุรกิจผลิตสาร              | PX | 00 |     |    |     |   |     |   |
| พาราไซลีน⁽¹⁾............ |    |    |     |    |     |   |     |   |
+-------------------------+----+----+-----+----+-----+---+-----+---+
| 4. ธุรกิจผลิตไฟฟ้า …………………  | TP | 55 | 75  | 0  | 0   | 0 | 523 | 0 |
|                         | /I |    |     |    |     |   |     |   |
|                         | PT |    |     |    |     |   |     |   |
+-------------------------+----+----+-----+----+-----+---+-----+---+
| 5.                      | TM | 1  | (1) | 0  | 0   | 0 | 0   | 0 |
| ธุรก                     |    | 00 |     |    |     |   |     |   |
| ิจขนส่งน้ำมัน/ผลิตภัณฑ์ปิโตรเคมี |    |    |     |    |     |   |     |   |
+-------------------------+----+----+-----+----+-----+---+-----+---+
| รวม                     |    |    | 543 | 0  | 0   | 0 | 3,  | 1 |
|                         |    |    |     |    |     |   | 490 |   |
+-------------------------+----+----+-----+----+-----+---+-----+---+
| ง.                      |    |    |     |    |     |   |     |   |
| กำไร                    |    |    |     |    |     |   |     |   |
| จากการจ่ายซื้อหนี้คืนก่อนกำหนด |    |    |     |    |     |   |     |   |
+-------------------------+----+----+-----+----+-----+---+-----+---+
| 1. ธุรกิจกลั่นน้ำมัน          | T  | -  | 315 | 0  | 0   | 0 | 0   | 0 |
|                         | OP |    |     |    |     |   |     |   |
+-------------------------+----+----+-----+----+-----+---+-----+---+
| จ.                      |    |    |     |    |     |   |     |   |
| ค่าสินไห                  |    |    |     |    |     |   |     |   |
| มทดแทนสุทธิจากบริษัทประกันภัย |    |    |     |    |     |   |     |   |
+-------------------------+----+----+-----+----+-----+---+-----+---+
| 1. ธุรกิจผลิตไฟฟ้า          | TP | 55 | 20  | 0  | 0   | 0 | 393 | 0 |
|                         | /I |    |     |    |     |   |     |   |
|                         | PT |    |     |    |     |   |     |   |
+-------------------------+----+----+-----+----+-----+---+-----+---+
| ฉ.                      |    |    |     |    |     |   |     |   |
| กลับรายการค่า             |    |    |     |    |     |   |     |   |
| เผื่อจากการด้อยค่าของสินทรัพย์ |    |    |     |    |     |   |     |   |
+-------------------------+----+----+-----+----+-----+---+-----+---+
| 1.                      | T  | 1  | 0   | 0  | 2,  | 1 | 0   | 0 |
| ธุรกิจน้ำมันห               | LB | 00 |     |    | 894 |   |     |   |
| ล่อลื่นพื้นฐาน⁽¹⁾........... |    |    |     |    |     |   |     |   |
+-------------------------+----+----+-----+----+-----+---+-----+---+
| ช. กำไร/(ขาดทุน)         |    |    |     |    |     |   |     |   |
| จากการขายทรัพย์สิน         |    |    |     |    |     |   |     |   |
+-------------------------+----+----+-----+----+-----+---+-----+---+
| 1. ธุรกิจกลั่นน้ำมัน          | T  | -  | 0   | 0  | (3  | ( | 0   | 0 |
|                         | OP |    |     |    | 05) | 0 |     |   |
|                         |    |    |     |    |     | ) |     |   |
+-------------------------+----+----+-----+----+-----+---+-----+---+
| 2.                      | T  | 1  | 0   | 0  | 154 | 0 | 0   | 0 |
| ธุรกิจน้ำม                 | LB | 00 |     |    |     |   |     |   |
| ันหล่อลื่นพื้นฐาน⁽¹⁾......... |    |    |     |    |     |   |     |   |
+-------------------------+----+----+-----+----+-----+---+-----+---+
| 3.                      | T  | 1  | 0   | 0  | 134 | 0 | 0   | 0 |
| ธุรกิจผลิตสาร              | PX | 00 |     |    |     |   |     |   |
| พาราไซลีน⁽¹⁾............ |    |    |     |    |     |   |     |   |
+-------------------------+----+----+-----+----+-----+---+-----+---+
| 4. ธุรกิจขนส่งน้ำมัน         | TM | 1  | 0   | 0  | 55  | 0 | 0   | 0 |
| และผลิตภัณฑ์ ปิโตรเคมี       |    | 00 |     |    |     |   |     |   |
+-------------------------+----+----+-----+----+-----+---+-----+---+
| หัก รายการระหว่างกัน       |    |    | 0   | 0  | 152 | 0 | 0   | 0 |
+-------------------------+----+----+-----+----+-----+---+-----+---+
| รวม                     |    |    | 0   | 0  | 190 | 0 | 0   | 0 |
+-------------------------+----+----+-----+----+-----+---+-----+---+
|                         |    |    | รอ  |    |     |   |     |   |
|                         |    |    | บปีส |    |     |   |     |   |
|                         |    |    | ิ้นสุด |    |     |   |     |   |
|                         |    |    | วันที่ |    |     |   |     |   |
|                         |    |    | 31  |    |     |   |     |   |
|                         |    |    | ธันว |    |     |   |     |   |
|                         |    |    | าคม |    |     |   |     |   |
+-------------------------+----+----+-----+----+-----+---+-----+---+
|                         | ด  | %  | 2   |    | 2   |   | 2   |   |
|                         | ำเ | กา | 547 |    | 548 |   | 549 |   |
|                         | นิน | รถ |     |    |     |   |     |   |
|                         |    | ือห |     |    |     |   |     |   |
|                         | กา | ุ้นข |     |    |     |   |     |   |
|                         | รโ | อง |     |    |     |   |     |   |
|                         | ดย |    |     |    |     |   |     |   |
|                         | ⁽  |    |     |    |     |   |     |   |
|                         | ⁴⁾ |    |     |    |     |   |     |   |
+-------------------------+----+----+-----+----+-----+---+-----+---+
|                         |    | บ  | จำ  | %  | จำ  | % | จำ  | % |
|                         |    | ริษ | นวน |    | นวน |   | นวน |   |
|                         |    | ัทฯ | เงิน |    | เงิน |   | เงิน |   |
+-------------------------+----+----+-----+----+-----+---+-----+---+
| ซ. รายได้อื่น ⁽⁴⁾          |    |    |     |    |     |   |     |   |
+-------------------------+----+----+-----+----+-----+---+-----+---+
| 1. ธุรกิจกลั่นน้ำมัน …………………  | T  | -  | 1,  | 1  | 1,  | 1 | 1,  | 1 |
|                         | OP |    | 040 |    | 556 |   | 455 |   |
+-------------------------+----+----+-----+----+-----+---+-----+---+
| 2.                      | T  | 1  | 85  | 0  | 343 | 0 | 131 | 0 |
| ธุรกิจน้ำมันหล่อลื่นพื้นฐาน⁽¹⁾…… | LB | 00 |     |    |     |   |     |   |
+-------------------------+----+----+-----+----+-----+---+-----+---+
| 3.                      | T  | 1  | 5   | 0  | 110 | 0 | 206 | 0 |
| ธุรกิจผลิตสาร              | PX | 00 |     |    |     |   |     |   |
| พาราไซลีน⁽¹⁾............ |    |    |     |    |     |   |     |   |
+-------------------------+----+----+-----+----+-----+---+-----+---+
| 4. ธุรกิจผลิตไฟฟ้า ………………   | TP | 55 | 63  | 0  | 44  | 0 | 70  | 0 |
|                         | /I |    |     |    |     |   |     |   |
|                         | PT |    |     |    |     |   |     |   |
+-------------------------+----+----+-----+----+-----+---+-----+---+
| 5. ธุรกิจขนส่งน้ำมัน         | TM | 1  | 4   | 0  | 7   | 0 | 4   | 0 |
| และผลิตภัณฑ์ ปิโตรเคมี       |    | 00 |     |    |     |   |     |   |
+-------------------------+----+----+-----+----+-----+---+-----+---+
| หัก รายการระหว่างกัน       |    |    | (5  | 0  | (   | ( | (   | ( |
|                         |    |    | 75) |    | 1,3 | 1 | 1,2 | 0 |
|                         |    |    |     |    | 57) | ) | 31) | ) |
+-------------------------+----+----+-----+----+-----+---+-----+---+
| รวม                     |    |    | 622 | 1  | 703 | 0 | 635 | 1 |
+-------------------------+----+----+-----+----+-----+---+-----+---+
| รวมรายได้ ( ก – ซ)       |    |    | 1   | 1  | 2   | 1 | 2   | 1 |
|                         |    |    | 86, | 00 | 52, | 0 | 83, | 0 |
|                         |    |    | 301 |    | 898 | 0 | 708 | 0 |
+-------------------------+----+----+-----+----+-----+---+-----+---+

  หมายเหตุ

  (1) สำหรับระยะเวลาตั้งแต่บริษัทฯ เข้าถือหุ้นร้อยละ 100 ใน บมจ. ไทยลู้บเบส และ บจ.
  ไทยพาราไซลีน หรือตั้งแต่ 21 ตุลาคม 2547

  (2) บจ. ไทยพาราไซลีน รับซื้อหน่วยผลิตมิกซ์ไซลีนจากบริษัทฯ
  ตามแผนการเพิ่มกำลังการผลิตตั้งแต่ 1 เมษายน 2548 ทำให้ยอดขายสุทธิของ

  บจ. ไทยพาราไซลีน เพิ่มขึ้น

  (3) ปี 2548 ขาดทุนสุทธิจากอัตราแลกเปลี่ยนเงินตราต่างประเทศ

  (4) ได้แก่ ดอกเบี้ยรับ เงินชดเชยภาษีสินค้าส่งออก รายได้จากการให้บริการแก่บริษัทในเครือ
  ค่าเช่าที่ดิน ค่าบริการใช้ทุ่นผูกเรือน้ำลึก ค่าเช่าถังน้ำมัน ค่าบริการใช้สถานีจ่ายน้ำมันทางรถ
  เป็นต้น

  (5) TOP หมายถึง บริษัท ไทยออยล์ จำกัด (มหาชน)

  TLB หมายถึง บริษัท ไทยลู้บเบส จำกัด (มหาชน)

  TPX หมายถึง บริษัท ไทยพาราไซลีน จำกัด

  TP หมายถึง บริษัท ไทยออยล์เพาเวอร์ จำกัด

  IPT หมายถึง บริษัท ผลิตไฟฟ้าอิสระ (ประเทศไทย) จำกัด ซึ่งบริษัทฯ ถือหุ้นทางอ้อม โดย TP
  ถือหุ้นอยู่ร้อยละ 56

  และบริษัทฯ ถือหุ้นทางตรงอีกร้อยละ 24

  TM หมายถึง บริษัท ไทยออยล์มารีน จำกัด

2.4 ข้อได้เปรียบในการแข่งขัน

บริษัทฯ เชื่อว่าข้อได้เปรียบในการแข่งขันที่สำคัญของบริษัทฯ มีดังนี้

  โรงกลั่นน้ำมันขนาดใหญ่ที่มีกระบวนการกลั่นน้ำมันแบบคอมเพล็กซ์ (Complex Refinery)
  ทำให้มีประสิทธิภาพและความยืดหยุ่นในการกลั่นน้ำมันสูง
  โดยมีต้นทุนค่าใช้จ่ายดำเนินงานอยู่ในระดับที่ได้เปรียบในการแข่งขัน

โรงกลั่นน้ำมันของบริษัทฯ เป็นโรงกลั่นน้ำมันเดี่ยว (Single-Site)
ซึ่งมีกระบวนการกลั่นน้ำมันแบบคอมเพล็กซ์ (Complex Refinery)
ที่ใหญ่ที่สุดในประเทศและทันสมัยที่สุดแห่งหนึ่งในภูมิภาคเอเชียแปซิฟิก
โดยมีกำลังการกลั่นน้ำมันดิบและวัตถุดิบอื่นๆได้ประมาณ 225,000 บาร์เรลต่อวัน
คิดเป็นประมาณร้อยละ 22 ของกำลังการกลั่นทั้งหมดในประเทศ
กระบวนการกลั่นน้ำมันดิบของบริษัทฯได้รับการสนับสนุนทางด้านเทคนิคจาก Shell Global
Solution International B.V. (SGSI)
ซึ่งเป็นบริษัทที่ให้คำแนะนำทางด้านเทคนิคชั้นนำของโลก โดยบริษัทฯ ได้รับข้อมูลทางด้านเทคโนโลยี
รวมถึงได้รับการฝึกอบรมจากบริษัทดังกล่าวเป็นเวลากว่า 40 ปี ในปัจจุบัน SGSI
เป็นผู้ให้บริการทางด้านเทคนิคแก่โรงกลั่นน้ำมันประมาณ 50 แห่งทั่วโลก ในการที่บริษัทฯ
มีโรงกลั่นน้ำมันแบบคอมเพล็กซ์ (Complex Refinery) ที่ใช้เทคโนโลยีขั้นสูงนี้ทำให้บริษัทฯ
สามารถผลิตผลิตภัณฑ์ปิโตรเลียมสำเร็จรูปและวัตถุดิบปิโตรเคมีที่มีราคาและคุณภาพสูงจากน้ำมันดิบได้มากกว่าโรงกลั่นน้ำมันแบบพื้นฐาน
(Hydro-Skimming Refinery) ซึ่งไม่มีหน่วยแตกโมเลกุล (Cracking Facilities)

โรงกลั่นน้ำมันของบริษัทฯ
ถูกออกแบบมาให้สามารถใช้ประโยชน์จากวัตถุดิบที่ใช้ในการผลิตสูงสุดและให้ได้ผลิตภัณฑ์ปิโตรเลียมสำเร็จรูปเพื่อจำหน่ายในประเทศมากที่สุด
ซึ่งทำกำไรให้มากกว่าการส่งออกไปยังตลาดในต่างประเทศ บริษัทฯ
สามารถปรับเปลี่ยนผลิตภัณฑ์ที่ผลิตเพื่อจำหน่ายตามเงื่อนไขของตลาดในประเทศในช่วงเวลาต่างๆ
กัน จึงทำให้บริษัทฯ มีกำไรจากการ
กลั่นขั้นต้นที่สูง หากรัฐบาลได้ออกกฎหมายเกี่ยวกับคุณภาพผลิตภัณฑ์ที่เข้มงวดมากขึ้นในอนาคต
โดยเฉพาะอย่างยิ่งการลดระดับเบนซีน (Benzene)
และปริมาณกำมะถันในน้ำมันเบนซินไร้สารตะกั่ว และน้ำมันดีเซล บริษัทฯ
มั่นใจว่าโรงกลั่นน้ำมันแบบคอมเพล็กซ์ (Complex Refinery) ของบริษัทฯ
จะสามารถปฏิบัติตามข้อกำหนดที่เปลี่ยนแปลงของภาครัฐเพื่อให้สอดคล้องกับนโยบายสิ่งแวดล้อมหรือกฎหมายอื่นๆ
ด้วยต้นทุนที่ต่ำ ปัจจุบัน อัตราส่วนของ Upgrading-to-Refining (Upgrading-to-Refining
Ratio)
ซึ่งเป็นอัตราส่วนของความสามารถในการเพิ่มคุณค่าน้ำมันทั้งหมดของโรงกลั่นน้ำมันต่อกำลังการกลั่นน้ำมันดิบโดยรวม
คิดเป็นประมาณร้อยละ 72
อัตราส่วนดังกล่าวคำนวณโดยการนำผลรวมของกำลังการกลั่นของหน่วยแตกโมเลกุลด้วยสารเร่งปฏิกิริยาโดยใช้ไฮโดรเจนร่วม
(Hydrocracking Unit) หน่วยแตกโมเลกุลด้วยสารเร่งปฏิกิริยา (Fluidized Catalytic
Cracking Unit) หน่วยแตกโมเลกุลด้วยความร้อน (Thermal Cracking Unit)
หน่วยเพิ่มออกเทนด้วยสารเร่งปฏิกิริยา (Continuous Catalyst Regeneration
Platforming Unit) และหน่วยเพิ่มออกเทนด้วยสารเร่งปฏิกิริยาโดยใช้ไฮโดรเจนร่วม
(Isomerization Unit) หารด้วยกำลังการกลั่นน้ำมันดิบของหน่วยกลั่น อัตราส่วนของ
Hydrotreating-to-Refining (Hydrotreating-to-Refining Ratio)
ซึ่งเป็นอัตราส่วนของความสามารถของโรงกลั่นน้ำมันในการลดกำมะถันที่จะต่ำลงในอนาคตประมาณร้อยละ
90
โดยอัตราดังกล่าวคำนวณจากการนำผลรวมของกำลังการผลิตของหน่วยแตกโมเลกุลด้วยสารเร่งปฏิกิริยาโดยใช้ไฮโดรเจนร่วม
(Hydrocracking Unit) หน่วยกำจัดสารปนเปื้อนในน้ำมันเบนซิน (Hydrotreating Unit)
และหน่วยกำจัดสารปนเปื้อนในน้ำมันดีเซล (Hydrodesulfurization Unit)
หารด้วยกำลังการกลั่นน้ำมันดิบทั้งหมด

โรงกลั่นน้ำมันของบริษัทฯ ประกอบไปด้วยหน่วยการกลั่นน้ำมันหลายหน่วย ซึ่งทำให้บริษัทฯ
สามารถซ่อมแซมและบำรุงรักษาหน่วยการกลั่นน้ำมันบางหน่วยได้โดยไม่กระทบต่อกระบวนการผลิตโดยรวม
ทำให้เกิดความมั่นคงในการผลิต และสามารถรักษาอัตราการใช้กำลังการผลิต (Utilization
Rate) ได้อย่างมีประสิทธิภาพสูงสุด นอกจากนี้ โรงกลั่นน้ำมันของบริษัทฯ
ยังได้รับการออกแบบให้มีความยืดหยุ่นสูงในการใช้วัตถุดิบประเภทต่างๆ
แม้ว่าชนิดของวัตถุดิบที่เลือกใช้จะขึ้นอยู่กับราคาและผลตอบแทน แต่บริษัทฯ
ยังคงสามารถที่จะใช้น้ำมันดิบเพื่อใช้ในการกลั่นได้หลายประเภท อาทิประเภทเบา (Light) กลาง
(Medium) และหนัก (Heavy) ตลอดจนน้ำมันดิบที่มีปริมาณกำมะถันสูง (Sour Crude Oil)
จากภูมิภาคตะวันออกกลาง และน้ำมันดิบที่มีปริมาณกำมะถันต่ำ (Sweet Crude Oil)
จากเอเชียตะวันออกไกล (Far East) และแอฟริกาตะวันตก ซึ่งก่อให้เกิดผลกำไรสูงสุดต่อบริษัทฯ
และเป็นข้อได้เปรียบในการแข่งขันที่จะทำให้ธุรกิจของบริษัทฯ มีกำไรสูงสุด

  การวัดผลการดำเนินงานด้านการกลั่น

จากการประเมินผลการดำเนินงานของโรงกลั่นในรอบปี 2548 ที่ผ่านมา
เปรียบเทียบกับโรงกลั่นน้ำมันปิโตรเลียมชั้นนำกว่า 40 แห่งทั่วโลกที่ใช้บริการทางเทคนิคหรือ
Technical Service Agreement จากบริษัท Shell Global Solution International
(SGSI) โดยใช้ดัชนีวัดผลการดำเนินงานที่สำคัญ (Key Performance Indicators – KPIs)
เป็นตัวชี้วัด กล่าวได้ว่าผลการดำเนินงานของโรงกลั่นโดยภาพรวมอยู่ในระดับที่ดีมาก
ดังแสดงในกราฟ

เมื่อพิจารณาจากดัชนีชี้วัดผลการดำเนินงานที่สำคัญๆ ของโรงกลั่นในรอบปีนี้ ตัวอย่างเช่น
ค่าใช้จ่ายดำเนินการของโรงกลั่นที่ไม่รวมค่าใช้จ่ายด้านพลังงานและค่าเสื่อมราคา (Operating
Cost Index) ค่าใช้จ่ายในการซ่อมบำรุงหน่วยกลั่น (Annualized Maintenance Cost)
ค่าแรงของพนักงานและผู้รับเหมา (Average Personnel Cost)
ดัชนีด้านพลังงานและการสูญเสีย (Corrected Energy & Loss Index – CEL Index)
ความพร้อมด้านการกลั่น (Operational Availability) ได้รับการจัดกลุ่มให้อยู่ใน 1^(st)
Tercile*

[][]

  * Tercile หมายถึงการแบ่งจำนวนของกลุ่มตัวอย่าง (โรงกลั่น) ที่มีการเรียงลำดับ
  (ordered distribution) ออกเป็น 3 ส่วนเท่าๆกัน

  ซึ่ง SGSI กำหนดให้

  1^(st) tercile หมายถึงกลุ่มตัวอย่างที่มีผลการดำเนินงานนั้นๆในระดับที่ดี (less
  improving opportunities) : Center

  2^(nd) tercile หมายถึงกลุ่มตัวอย่างที่มีผลการดำเนินงานนั้นๆในระดับปานกลาง

  3^(rd) tercile หมายถึงกลุ่มตัวอย่างที่มีผลการดำเนินงานนั้นๆในระดับต่ำ (more
  improving opportunities): Outside

  สถานที่ตั้งของโรงกลั่นน้ำมันที่เข้าถึงเครือข่ายการส่งมอบผลิตภัณฑ์ที่สะดวก

โรงกลั่นน้ำมันของบริษัทฯ ตั้งอยู่ใกล้ท่าเรือน้ำลึกแหลมฉบังที่อำเภอศรีราชา จังหวัดชลบุรี
ซึ่งตั้งอยู่ห่างจากกรุงเทพ มหานคร ไปทางตะวันออกเฉียงใต้ประมาณ 124 กิโลเมตร
ระบบท่อลำเลียงที่สามารถขนส่งผลิตภัณฑ์ได้หลายชนิด (Multi-Product Pipeline) ของ บจ.
ท่อส่งปิโตรเลียมไทยนั้น มีความสามารถในการลำเลียงถึง 26,000 ล้านลิตรต่อปี
โดยเริ่มจากอำเภอศรีราชา จังหวัดชลบุรี
ผ่านเขตลำลูกกาไปถึงท่าอากาศยานดอนเมืองและไปถึงจังหวัดสระบุรี
ซึ่งเป็นแหล่งที่ตั้งของคลังน้ำมัน ของผู้ประกอบการจำหน่ายน้ำมันส่วนมาก
ระบบท่อลำเลียงดังกล่าวนี้จะขยายไปยังท่าอากาศยานสุวรรณภูมิ สถานที่ตั้งโรงกลั่นน้ำมันของบริษัทฯ
ทำให้ผู้ซื้อผลิตภัณฑ์สามารถใช้เครือข่ายการส่งมอบผลิตภัณฑ์ที่สะดวกและทำให้ผู้ซื้อผลิตภัณฑ์ปิโตรเลียมสำเร็จรูปจากบริษัทฯ
สามารถรับสินค้าผ่านทางระบบท่อลำเลียงของ บจ. ท่อส่งปิโตรเลียมไทย
ซึ่งเป็นบริษัทร่วมทุนของบริษัทฯ ได้ด้วยค่าใช้จ่ายที่ไม่สูงมากนัก
และยังสามารถขนส่งผลิตภัณฑ์โดยการขนส่งทางบกและทางเรือ ดังนั้น ลูกค้าของบริษัทฯ
จึงสามารถรับสินค้าของบริษัทฯ ด้วยวิธีการขนส่งแบบต่างๆ
และสามารถจัดจำหน่ายและกระจายผลิตภัณฑ์ด้วยต้นทุนที่ต่ำไปยังบริเวณที่มีความต้องการผลิตภัณฑ์ปิโตรเลียมสำเร็จรูปสูง
ซึ่งรวมถึง กรุงเทพมหานคร และศูนย์กลางในแต่ละภูมิภาคของประเทศ

  สาธารณูปโภคที่สำคัญเพียงพอที่พร้อมสำหรับการขยายธุรกิจ

บริษัทฯ มีสาธารณูปโภคที่สำคัญที่สามารถใช้ในการขยายธุรกิจกลั่นน้ำมัน
ธุรกิจปิโตรเคมีและธุรกิจผลิตไฟฟ้า ที่ดินที่บริษัทฯ ได้ทำการเช่าหรือเป็นเจ้าของนั้น
มีเนื้อที่เพียงพอสำหรับการประกอบกิจการในปัจจุบันและสำหรับรองรับแผนการขยายกิจการ
ซึ่งรวมถึงแผนการขยาย CDU-3 เพื่อเพิ่มกำลังการกลั่นน้ำมันอีก 50,000 บาร์เรลต่อวัน
รวมถึงขยายหน่วยกลั่นอื่นๆ ที่เกี่ยวข้องกับการรวมธุรกิจและการขยายการผลิตของ บจ.
ไทยพาราไซลีน และการขยายงานของ บมจ. ไทยลู้บเบส ในอนาคต นอกจากนี้ บริษัทฯ
ยังมีที่ดินซึ่งพร้อมสำหรับการก่อสร้างโรงไฟฟ้าขนาดประมาณ 700 เมกะวัตต์ได้อีก 2 โรง
(แม้ว่าบริษัทฯ ยังมิได้รับสัมปทานในการสร้างโรงไฟฟ้าในปัจจุบัน)
นอกจากโรงกลั่นน้ำมันของบริษัทฯ จะเชื่อมต่อกับระบบลำเลียงผลิตภัณฑ์น้ำมันภายนอกแล้ว
โรงกลั่นน้ำมันของบริษัทฯ ยังเชื่อมต่อกับท่อส่งก๊าซธรรมชาติขนาด 28 นิ้ว สายส่งไฟฟ้าขนาด 230
กิโลโวลต์และท่อส่งน้ำดิบ (Raw Water Pipeline) ขนาด 16 นิ้ว และ 28 นิ้ว
เพื่อรับน้ำดิบจากอ่างเก็บน้ำใกล้เคียง

  ความสัมพันธ์ที่ดีกับลูกค้า

ลูกค้าส่วนใหญ่ของบริษัทฯ เป็นลูกค้าที่ได้ดำเนินธุรกิจกับบริษัทฯ เป็นเวลากว่าสิบปี บริษัทฯ
จำหน่ายผลิตภัณฑ์ปิโตรเลียมสำเร็จรูปในประเทศให้แก่บริษัทน้ำมันขนาดใหญ่ 3 ราย ประกอบด้วย
บมจ.ปตท. เชลล์ และ เชฟรอน มีมูลค่า
การจำหน่ายคิดเป็นสัดส่วนรวม ร้อยละ 58 ร้อยละ 56 และร้อยละ 53
ของปริมาณขายรวมของบริษัทฯ ในปี 2547 ปี 2548 และปี2549 ตามลำดับ
ด้วยเหตุที่ยอดขายของบริษัทฯ ขึ้นอยู่กับลูกค้าเพียงไม่กี่ราย บริษัทฯ
อาจได้รับผลกระทบหากลูกค้าเหล่านี้ มีการเปลี่ยนแปลงฐานะทางการเงิน หรือผลการดำเนินงาน
หรือ อุปสงค์ของสินค้า การที่บริษัทฯ มีความสัมพันธ์ที่ดีกับลูกค้าเหล่านี้
เป็นผลเนื่องมาจากความสามารถในการตอบสนองความต้องการที่เฉพาะเจาะจง เช่น
น้ำมันเชื้อเพลิงเครื่องบินสำหรับหน่วยงานราชการ รวมไปถึงการจัดส่งที่ตรงต่อเวลา

  ผู้บริหารและทีมงานที่มีประสบการณ์และประสิทธิภาพในการทำงานสูง

กว่าสี่สิบห้าปีมาแล้วที่ธุรกิจของบริษัทฯ ดำเนินการภายใต้การบริหารงานของบุคลากรที่มีประสบการณ์
โดยคณะผู้บริหารชุดปัจจุบันส่วนใหญ่ ได้บริหารบริษัทฯ มากว่า 15 ปี
ด้วยทีมงานและผู้บริหารเหล่านี้เอง ที่ทำให้บริษัทฯ
ประสบความสำเร็จในการก้าวขึ้นเป็นโรงกลั่นน้ำมันชั้นแนวหน้าของประเทศ
และโรงกลั่นน้ำมันที่มีความสำคัญมากแห่งหนึ่งในภูมิภาคเอเชีย แปซิฟิก บริษัทฯ เชื่อว่า
พนักงานของบริษัทฯ ซึ่งมีความเชี่ยวชาญทางการปฏิบัติการ งานวิศวกรรม เทคโนโลยี การตลาด
การเงินและส่วนอื่นๆ ของบริษัทฯ เป็นผู้ที่ทำให้โรงกลั่นน้ำมันของบริษัทฯ
เป็นโรงกลั่นน้ำมันที่มีประสิทธิภาพ และมีความน่าเชื่อถือที่สุดแห่งหนึ่งในทวีปเอเชีย

2.5 เป้าหมายการดำเนินธุรกิจ

บริษัทฯ
มีเป้าหมายที่จะเป็นผู้นำในการดำเนินธุรกิจเชิงบูรณาการด้านการกลั่นน้ำมันและปิโตรเคมีที่ต่อเนื่องอย่างครบวงจรในภูมิภาค
โดยมีการเติบโตที่ยั่งยืน สามารถเพิ่มมูลค่าแก่ผู้มีส่วนได้ส่วนเสียอย่างเหมาะสม
และคำนึงถึงดุลยภาพด้านสิ่งแวดล้อม และการเอื้อประโยชน์ต่อสังคมโดยรวม
โดยกำหนดพันธกิจในการดำเนินธุรกิจ ดังนี้

-   ดำรงสถานะเป็นโรงกลั่นหลักที่เอื้อประโยชน์สูงสุดในการบริหารจัดการของกลุ่มโรงกลั่น ปตท.

-   ขยายขีดความสามารถเพื่อตอบสนองความต้องการภายในประเทศที่เพิ่มมากขึ้น

-   เสริมสร้างศักยภาพการแข่งขันในฐานะผู้ผลิตไฟฟ้าเพื่อเพิ่มความแข็งแกร่งให้ธุรกิจหลัก

-   ก้าวสู่องค์กรแห่งความเป็นเลิศ ด้วยทีมงานที่มุ่งสร้างสรรค์สิ่งใหม่
    บนพื้นฐานแห่งความเชื่อมั่นระหว่างกัน

บริษัทฯ ได้ขยายการลงทุนสู่ธุรกิจเกี่ยวเนื่อง
ด้วยเล็งเห็นลู่ทางในการขยายโอกาสและศักยภาพในการแข่งขัน ปัจจุบันธุรกิจของบริษัทฯ
และบริษัทย่อย ได้แก่ ธุรกิจการกลั่นน้ำมัน ธุรกิจปิโตรเคมี ธุรกิจน้ำมันหล่อลื่นพื้นฐาน
ธุรกิจผลิตไฟฟ้า (ผู้ผลิตไฟฟ้าเอกชนรายย่อยและผู้ผลิตไฟฟ้าเอกชนรายใหญ่ )
ธุรกิจขนส่งน้ำมันและผลิตภัณฑ์ปิโตรเคมี (ทางเรือและทางท่อ) และอื่นๆ ทั้งนี้ บริษัทฯ
มีวิสัยทัศน์ที่จะเชื่อมโยงธุรกิจเพื่อเสริมสร้างศักยภาพในการสร้างรายได้และการเติบโตอย่างเป็นปึกแผ่นร่วมกัน
เพื่อลดความผันผวนในธุรกิจการกลั่นน้ำมัน

บริษัทฯ
ได้มุ่งมั่นที่จะให้วัตถุประสงค์ดังกล่าวข้างต้นเป็นผลสำเร็จโดยการขยายธุรกิจตามแผนกลยุทธ์และแนวทางที่กำหนดดังต่อไปนี้

  การขยายกำลังในการกลั่นน้ำมันเพื่อให้สามารถผลิตผลิตภัณฑ์น้ำมันปิโตรเลียมสำเร็จรูปตามความต้องการในประเทศที่เพิ่มขึ้นในอนาคต

บริษัทฯ มีความตั้งใจที่จะขยายกำลังการกลั่นน้ำมันเพื่อให้บริษัทฯ
มีข้อได้เปรียบในการผลิตผลิตภัณฑ์ปิโตรเลียมสำเร็จ รูป
ตามความต้องการที่เพิ่มขึ้นในอนาคตและเพื่อเพิ่มกำไรจากการกลั่นขั้นต้นด้วยการปรับปรุงกระบวนการกลั่นน้ำมันของบริษัทฯให้มีประสิทธิภาพมากขึ้นโดยบริษัทฯ
ได้ดำเนินโครงการขยายกำลังการผลิตของ CDU-3 ซึ่งเป็นหน่วยกลั่นน้ำมันดิบที่ใหญ่ที่สุดของบริษัทฯ
เพื่อให้สามารถผลิตวัตถุดิบเพิ่มขึ้นสำหรับหน่วยเปลี่ยนแปลงสภาพโมเลกุล (Conversion Unit)
โดยกำลังการกลั่นน้ำมันจะเพิ่ทจาก 225,000 บาร์เรลต่อวันเป็น 275,000
บาร์เรลต่อวันเริ่มตั้งแต่ต้นปี 2551 บริษัทฯ เชื่อว่าการขยายกำลังการผลิตดังกล่าวจะทำให้บริษัทฯ
สามารถใช้กำลังการกลั่นน้ำมันที่ยังมีอยู่ในหน่วยกลั่นต่อเนื่อง (Downstream Unit) ต่างๆ
ได้มากขึ้น รวมถึงการใช้หน่วยเพิ่มออกเทนด้วยสารเร่งปฏิกิริยา (Continuous Catalyst
Regeneration Platformer) และหน่วยแตกโมเลกุลด้วยสารเร่งปฏิกิริยาโดยใช้ไฮโดรเจนร่วม
(Hydrocracking Unit) บริษัทฯ มีแผนการหยุดการเดินเครื่องหน่วย CDU-3 เป็นเวลาประมาณ
60 วัน
เพื่อทำการเชื่อมระบบเข้ากับโครงการขยายกำลังการผลิตพร้อมกับการบำรุงรักษาครั้งใหญ่(Major
Turnaround Maintenance) ในช่วงไตรมาส 4 ของปี 2550

บริษัทฯ ได้รับอนุมัติจากคณะกรรมการบริษัทฯ ในการเพิ่มกำลังการผลิตของ CDU-3
ในเดือนสิงหาคม 2548 โครงการเริ่มการก่อสร้างประมาณกลางปี 2549
และมีกำหนดแล้วเสร็จในปลายไตรมาส 4 ปี 2550 บริษัทฯ
คาดว่าค่าใช้จ่ายในการลงทุนในแผนงานนี้จะเป็นเงินประมาณ 218 ล้านเหรียญสหรัฐ บริษัทฯ
เชื่อมั่นว่าการเพิ่มกำลังการผลิตของ CDU-3 และหน่วยกลั่นต่อเนื่องต่างๆ จะทำให้บริษัทฯ
สามารถผลิตและได้รับประโยชน์จากการจำหน่ายผลิตภัณฑ์น้ำมันปิโตรเลียมสำเร็จรูปส่วนเพิ่มร้อยละ
23 เพื่อตอบสนองความต้องการในประเทศที่เพิ่มขึ้นได้ นอกจากนี้ เนื่องด้วย
โครงการขยายกำลังการผลิตของ CDU-3 มีงบลงทุนที่ต่ำ
(โดยเปรียบเทียบกับการสร้างโรงกลั่นใหม่ในปัจจุบัน) ดังนั้น จึงคาดว่า
จะเป็นโครงการที่ให้ผลตอบแทนการลงทุนที่ดีโครงการหนึ่ง

  การใช้สาธารณูปโภคที่มีอยู่ในการเพิ่มบทบาทในธุรกิจผลิตไฟฟ้า

บจ. ไทยออยล์เพาเวอร์ ซึ่งบริษัทฯ ถือหุ้นอยู่ร้อยละ 55
เป็นบริษัทผลิตไฟฟ้าจากโรงไฟฟ้าพลังความร้อนร่วมแบบโคเจนเนอเรชั่นโดยใช้ก๊าซธรรมชาติเป็นเชื้อเพลิง
(Combined-Cycle Co-Generation Power Plant) ด้วยกำลังการผลิตไฟฟ้า 118 เมกะวัตต์
และไอน้ำ 168 ตันต่อชั่วโมง โดยจำหน่ายไฟฟ้าให้แก่ กฟผ. จำนวน 41 เมกะวัตต์
และจำหน่ายไฟฟ้าส่วนที่เหลือและไอน้ำให้แก่บริษัทฯ บจ. ไทยพาราไซลีน และ บมจ. ไทยลู้บเบส
ในขณะที่ บจ. ผลิตไฟฟ้าอิสระ ซึ่ง บจ. ไทยออยล์เพาเวอร์ ถือหุ้นอยู่ร้อยละ 56 และบริษัทฯ
ถือหุ้นโดยตรงร้อยละ 24 นั้น
เป็นบริษัทที่ผลิตไฟฟ้าจากโรงไฟฟ้าพลังความร้อนร่วมโดยใช้ก๊าซธรรมชาติเป็นเชื้อเพลิง (Natural
Gas-Fired Combined-Cycle Power Plant) ขนาด 700 เมกะวัตต์
ซึ่งจำหน่ายไฟฟ้าทั้งหมดให้แก่ กฟผ.

เพื่อตอบสนองการเติบโตทางเศรษฐกิจภายในประเทศ
และการเพิ่มขึ้นของความต้องการการใช้ไฟฟ้าในประเทศ
คาดว่ากระทรวงพลังงานจะเปิดให้ผู้ลงทุนจากภาคเอกชนเข้าร่วมประมูลการสร้างโรงไฟฟ้าแห่งใหม่เพื่อรองรับการขยายตัวของความต้องการไฟฟ้า
และเพื่อป้องกันสภาวะไฟฟ้าขาดแคลน ซึ่งทางบริษัทฯ
มีความจำนงที่จะยื่นประมูลโรงไฟฟ้าแห่งใหม่ในนามของบริษัทฯ หรือบริษัทย่อยของบริษัทฯ
เนื่องจากบริษัทฯ มีความพร้อมในด้าน ที่ดินและระบบสาธารณูปโภคต่างๆ
ซึ่งรวมถึงท่อส่งก๊าซธรรมชาติ ท่อส่งน้ำดิบ และระบบสายส่งไฟฟ้า ด้วยเหตุนี้ บริษัทฯ
คาดว่าจะสามารถยื่นประมูลโครงการโรงไฟฟ้า IPP ขนาด 700 เมกะวัตต์ เพิ่มอีก 1-2 โรง
ด้วยข้อเสนอที่สามารถแข่งขันกับรายอื่นๆ ได้ อย่างไรก็ดี
โครงการดังกล่าวขึ้นอยู่กับเงื่อนไขการรับซื้อไฟฟ้าและปริมาณไฟฟ้าตามแผนพัฒนากำลังผลิตไฟฟ้า
ซึ่งคาดว่าจะมีการประกาศเชิญชวนในเดือนเมษายน 2550 บริษัทฯ คาดหมายว่า
รายได้ที่คงที่จากสัญญาระยะยาวจากโครงการโรงไฟฟ้า IPP แห่งใหม่นี้ จะส่งผลให้บริษัทฯ
มีรายได้ที่มั่นคง ต่างจากอุตสาหกรรมการกลั่นน้ำมันและอุตสาหกรรมปิโตรเคมี
ซึ่งมีความผันผวนสูงตามสถานการณ์และฤดูกาล

  การเพิ่มกำไรในการกลั่นน้ำมันและการบริหารต้นทุนให้มีประสิทธิภาพ

บริษัทฯ มีความมุ่งมั่นที่จะเพิ่มกำไรในการกลั่นน้ำมันของบริษัทฯ
ด้วยโครงการเพิ่มประสิทธิภาพในการบริหารไฮโดรคาร์บอน (Hydrocarbon Management
Review หรือ HMR)
ซึ่งมุ่งเน้นในการหาช่องทางการเพิ่มผลกำไรจากการกลั่นขั้นต้นโดยการปรับปรุงประสิทธิภาพกระบวนการคัดเลือกวัตถุดิบ
การพัฒนากระบวนการผลิตของหน่วยการผลิต การปรับการใช้ไฮโดรคาร์บอนต่างๆ
ในโรงกลั่นให้มีประสิทธิภาพ การพัฒนาการจำหน่าย การจัดระบบการดำเนินงาน
และจากความร่วมมือกับโรงกลั่นน้ำมันและโรงงานผลิตภัณฑ์ปิโตรเคมีในบริเวณใกล้เคียง บริษัทฯ
ได้วางแผนการในการลดรายจ่ายอย่างต่อเนื่องเพื่อเพิ่มผลตอบแทน
และให้ความสำคัญในการบริหารจัดการการใช้พลังงาน และการควบคุมการสูญเสีย
ตลอดจนการเพิ่มการใช้งานของหน่วยเปลี่ยนแปลงสภาพโมเลกุล (Conversion Unit)
โดยเฉพาะหน่วยแตกโมเลกุลด้วยสารเร่งปฏิกิริยาโดยใช้ไฮโดรเจนร่วม (Hydrocracking
Unit) และหน่วยเพิ่มออกเทน ด้วยสารเร่งปฏิกิริยา (Continuous Catalyst Regeneration
Platformer) ตลอดระยะเวลาที่ผ่านมา บริษัทฯ
ได้ใช้และจะยังคงใช้เทคโนโลยีที่ได้มีการพิสูจน์แล้วมาพัฒนากระบวนการผลิตเพื่อลดความเสี่ยงต่อการหยุดการผลิต
ซึ่งจะส่งผลให้การใช้งานของหน่วยผลิตต่างๆ มีประสิทธิภาพสูงสุด

บริษัทฯ มีแผนที่จะขยายธุรกิจการขนส่งน้ำมันและผลิตภัณฑ์ปิโตรเคมี โดยบริษัทฯ หรือ
บจ.ไทยออยล์มารีน
อยู่ในระหว่างศึกษาโอกาสในการซื้อเรือบรรทุกน้ำมันและผลิตภัณฑ์ปิโตรเคมี
เพิ่มขึ้นหากภาวะตลาดและต้นทุนค่าเรือดังกล่าวอยู่ในระดับที่จะให้ผลตอบแทนที่เหมาะสม

บริษัทฯ
เป็นเจ้าของและใช้ทุ่นผูกเรือน้ำลึกที่สามารถรับเรือบรรทุกน้ำมันดิบขนาดใหญ่ทีมีระวางบรรทุก 1.5
ล้านบาร์เรลจากนอกชายฝั่ง บริษัทฯ
อยู่ในระหว่างการดำเนินโครงการขยายระบบท่อส่งน้ำมันดิบใต้ทะเลที่เชื่อมทุ่นผูกเรือน้ำลึกเพื่อรองรับเรือบรรทุกน้ำมันดิบขนาดใหญ่ที่มีระวางบรรทุกมากขึ้นและรับน้ำมันดิบให้ได้สูงถึง
2.0 ล้านบาร์เรล เพื่อช่วยลดต้นทุนค่าขนส่งน้ำมันดิบของบริษัทฯ

  การกำหนดกลยุทธ์ในการเป็นผู้ประกอบธุรกิจกลั่นน้ำมันเป็นหลัก (Pure Play Refiner)

บริษัทฯ ดำเนินธุรกิจกลั่นน้ำมันเป็นหลัก โดยไม่มีหน่วยสำรวจขุดเจาะหรือ หน่วยผลิตน้ำมันดิบ
ไม่มีสถานีจำหน่าย
น้ำมันหรือผลิตภัณฑ์ที่จำหน่ายภายใต้ตราสินค้าของบริษัทฯ นอกจากสถานีจำหน่ายน้ำมัน 2
แห่งเพื่อเหตุผลในด้านการ
ประชาสัมพันธ์ ดังนั้น การจัดจำหน่ายของบริษัทฯ จึงไม่ยึดอยู่กับสถานีจำหน่ายน้ำมันใดๆ ของบริษัทฯ
เอง และบริษัทฯ
ไม่มีความจำเป็นที่ต้องก่อภาระค่าใช้จ่ายในการสำรวจขุดเจาะและการผลิตน้ำมันดิบรวมถึงค่าใช้จ่ายในการรักษาตราสินค้า
ดังนั้น บริษัทฯ
จึงสามารถที่จะมุ่งความสนใจทั้งหมดในการพัฒนาประสิทธิภาพกระบวนการกลั่นและการจัดส่งผลิตภัณฑ์ปิโตรเลียมสำเร็จรูปผ่านช่องทางการจัดจำหน่ายต่างๆ
เพื่อให้ได้กำไรสูงสุด ค่าใช้จ่ายในการบริหารและการลงทุนของบริษัทฯ
จึงเป็นไปเพื่อพัฒนากระบวนการกลั่นในปัจจุบัน และการพัฒนาปรับปรุงกำลังการผลิต
โดยการเพิ่มกำลังการผลิตและขยายโรงกลั่นน้ำมัน นอกจากนี้ บริษัทฯ
มิได้มีการแข่งขันกับลูกค้าของบริษัทฯ
เองในธุรกิจการค้าปลีกของผลิตภัณฑ์ปิโตรเลียมสำเร็จรูปในตลาดภายในประเทศเหมือนอย่างเช่นคู่แข่งรายอื่นๆ
ที่มีทั้งธุรกิจการกลั่นน้ำมันและธุรกิจการค้าปลีก

  การขยายธุรกิจผลิตภัณฑ์ปิโตรเคมีและโรงกลั่นน้ำมันหล่อลื่นพื้นฐาน

ธุรกิจผลิตภัณฑ์ปิโตรเคมี

บจ. ไทยพาราไซลีน มีแผนที่จะขยายกำลังการผลิตสารพาราไซลีนจาก 348,000 ตันต่อปี
และมิกซ์ไซลีน 72,000 ตันต่อปี เป็นการผลิตสารอะโรเมติกส์ทั้งหมด 900,000 ตันต่อปี
ซึ่งนอกจากจะสามารถผลิตสารพาราไซลีนเพิ่มขึ้นได้เป็น 489,000
ตันต่อปีแล้วยังสามารถเพิ่มกำลังการผลิตสารมิกซ์ไซลีนส์เป็น 90,000 ตันต่อปี สารเบนซีน
177,000 ตันต่อปี และสารโทลูอีน 144,000 ตันต่อปี
โดยคาดว่าโครงการขยายการผลิตดังกล่าวจะแล้วเสร็จในปลายไตรมาส 4 ปี 2550 บริษัทฯ
เชื่อว่าโครงการดังกล่าวจะทำให้ บจ. ไทยพาราไซลีน
มีข้อได้เปรียบในด้านต้นทุนส่งผลให้สามารถดำเนินการผลิตและจำหน่ายสารอะโรเมติกส์
เพื่อสนองความต้องการในประเทศและในภูมิภาคได้อย่างมีประสิทธภาพ
ทั้งยังสามารถรองรับความผันผวนของราคาผลิตภัณฑ์อะโรเมติกส์ได้ในอนาคต

ธุรกิจโรงกลั่นน้ำมันหล่อลื่นพื้นฐาน

บมจ. ไทยลู้บเบส กำลังอยู่ในระหว่างการศึกษาโครงการเพิ่มมูลค่าของผลิตภัณฑ์ 2 โครงการ คือ
การผลิตสาร Treated Distillate Aromatics Extract หรือ TDAE
ซึ่งเป็นวัตถุดิบในการผลิตยางรถยนต์ชนิด Low Toxic และโครงการผลิต White Oil
ขณะนี้อยู่ในระหว่างการศึกษาอุปสงค์อุปทานของผลิตภัณฑ์ และรายละเอียดอื่นๆ
เพื่อประกอบการพิจารณาก่อนการตัดสินใจลงทุนในโครงการดังกล่าว

โครงสร้างการถือหุ้นของบริษัทฯ และการถือหุ้นของบริษัทฯ ในบริษัทอื่นๆ

หมายเหตุ: *การดำเนินงานใน บจ. แม่สอดพลังงานสะอาดยังไม่มีการดำเนินงานเชิงพาณิชย์

ในเดือนมิถุนายน 2549 บริษัทฯ ได้เข้าร่วมลงทุนจัดตั้งบริษัท พีทีที ไอซีที โซลูชั่นส์ จำกัด
โดยร่วมกับอีก 4 บริษัทฯ คือ บริษัท ปตท. จำกัด (มหาชน) บริษัท ปตท.
สำรวจและผลิตปิโตรเลียม จำกัด (มหาชน) บริษัท ปตท.เคมีคอล จำกัด (มหาชน)
และบริษัทอะโรเมติกส์ (ประเทศไทย) จำกัด (มหาชน) ในสัดส่วนการถือหุ้นแต่ละบริษัทร้อยละ 20

และในเดือนตุลาคม 2549 บริษัทฯ ได้ลงนามในสัญญาร่วมทุนกับ บมจ.ผาแดงอินดัสตรี และ บจ.
เพโทรกรีน ในการจัดตั้ง บริษัทร่วมทุน ชื่อ บริษัท แม่สอดพลังงานสะอาด จำกัด
เพื่อก่อสร้างและประกอบกิจการโรงงานผลิตเอทานอลกำลังการผลิต 1 แสนลิตรต่อวัน ณ
อำเภอแม่สอด จังหวัดตาก โดยมีผู้ถือหุ้นคือ บริษัท ไทยออยล์ จำกัด (มหาชน) ถือหุ้นร้อยละ 30
บริษัท ผาแดงอินดัสตรี จำกัด (มหาชน) ถือหุ้นร้อยละ 35 และบริษัท เพโทรกรีน จำกัด
ถือหุ้นร้อยละ 35 ผลิตเอทานอลจากน้ำอ้อยโดยตรงเป็นรายแรกของประเทศไทย
ขณะนี้กำลังอยู่ในระหว่างการศึกษาความเป็นไปได้โดยละเอียดของโครงการ

ทั้งนี้ บริษัทฯ มีมาตรการดูแลในกรณีที่บริษัทฯ และบริษัทย่อยมีการดำเนินงานที่เป็นรายการกับ บมจ.
ปตท. บริษัทฯ
มีนโยบายการเข้าทำรายการระหว่างกันโดยจะปฏิบัติให้เป็นไปตามระเบียบของสำนักงานคณะกรรมการกำกับหลักทรัพย์และตลาดหลักทรัพย์และของตลาดหลักทรัพย์ฯ
รวมทั้งเป็นไปตามมาตรฐานการบัญชีเรื่องการเปิดเผยข้อมูลเกี่ยวกับบุคคล
หรือกิจการที่เกี่ยวข้องกันซึ่งกำหนดโดยสภาวิชาชีพบัญชีในพระบรมราชูปถัมภ์
โดยสามารถดูรายละเอียดเพิ่มเติมในข้อ 11.5
“นโยบายเกี่ยวกับการเข้าทำรายการระหว่างกันในอนาคต”